gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4756, del 19-05-2004 (2004/4454)

Juí verbal de desnonament número 1.093/2003. Cèdula de notificació.
-------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/4454


Organisme emissor
:   Jutjat de Primera Instància Número 3 de València

Tipus de document
:   Anunci

Juí verbal de desnonament número 1.093/2003. Cèdula de notificació. [2004/Q4454]
  
Procediment: assumpte civil 1.093/2003
  
Jerónimo Toledano Iturbe, secretari del Jutjat de Primera Instància número 3 de València, fa saber:
  
Que en este jutjat se seguix el procediment de juí verbal (desnonament per falta de pagament) 1.093/2003, a instància d'Encarnación Roig Picayo contra Multiservicios Galca, SL.
  
Al juí a què es fa referència, amb data 18 de febrer de 2004, el magistrat jutge Pedro Luis Viguer Soler, ha dictat la resolució que té el contingut dispositiu que, literalment, diu així:
  
«Decisió
  
Que amb l'estimació íntegra de la demanda formulada per la procuradora Eva María Yarritu Bartual en representació d'Encarnación Roig Picayo contra la mercantil Multiservicios Galca, SL, declare resolt el contracte d'arrendament, de data 1 de febrer de 2001, en què es va subrogar la demandada, relatiu al local situat en esta ciutat, carrer de Bernat Descoll, número 37, baixos, dreta, i, conseqüentment, declare que correspon el desnonament de la mercantil demandada del local expressat, amb l'advertència que si no el desallotja se'l llançarà d'este local i a càrrec seu, igualment condemne esta entitat a pagar a l'actora la quantitat de 2.496,20 euros que corresponen a les rendes dels mesos d'agost de 2003 a febrer de 2004, més les que es reporten d'ara en avant fins a l'abandonament del local a raó de 356,60 euros mensuals, suma que s'incrementarà amb els interessos de l'article 576 de la Llei d'Enjudiciament Civil, així com al pagament de les costes del present procediment.
  
Notifiqueu la present resolució a les parts, i feu-los saber que esta es pot recórrer en apel·lació davant l'Audiència Provincial de València, i que caldrà preparar el recurs a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna.
  
Esta és la meua sentència, que es portarà al llibre de les de la seua classe, i el secretari estendrà en les actuacions el testimoni oportú, definitivament jutjant en primera instància, que pronuncie, mane i firme».
  
I perquè valga de notificació en forma, amb prevenció dels recursos expressats en l'esmentada resolució a la part demandada que es troba en parador desconegut, Multiservicios Galca, SL, d'acord amb el que disposa l'article 164 de la Llei d'Enjudiciament Civil, s'expedix el present edicte.
Diari Oficial de la Generalitat Valenciana


Sumari del DOGV 4873, del 29-10-2004 (2004/10714)

Informació pública del Pla General d'Ordenació Urbana i el seu estudi d'impacte ambiental.
------------------------------------------------------------------------------------------

### Dades del document

Número de DOGV
:   4873

Data del DOGV
:   29-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10628


Organisme emissor
:   Ajuntament de Casas Altas

Tipus de document
:   Anunci

Informació pública del Pla General d'Ordenació Urbana i el seu estudi d'impacte ambiental. [2004/F10978]
  
El Ple, en la sessió de 28 de setembre del 2004, va acordar sotmetre a informació pública el Pla General d'Ordenació Urbana i el seu estudi d'impacte ambiental per un mes, per mitjà de la seua publicació en el Diari Oficial de la Generalitat Valenciana (art. 38.2 LRAU).
  
El projecte del pla es troba en l'ajuntament per a la seua consulta pública i si és procedent formulació d'al·legacions.
  
Queda suspés l'atorgament de llicències en els casos de modificació del règim urbanístic vigent (art. 57 LRAU).
Diari Oficial de la Generalitat Valenciana


Sumari del DOGV 4865, del 19-10-2004 (2004/10067)

Informació pública de l'annex al projecte d'urbanització del SUNPIN de la Vilavella.
------------------------------------------------------------------------------------

### Dades del document

Número de DOGV
:   4865

Data del DOGV
:   19-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10962


Organisme emissor
:   Ajuntament de la Vilavella

Tipus de document
:   Anunci

Informació pública de l'annex al projecte d'urbanització del SUNPIN de la Vilavella. [2004/S10379]
  
L'Ajuntament, en sessió plenària de data 28 de setembre de 2004, va adoptar l'acord de sotmetre a informació pública, l'annex al projecte d'urbanització del SUNPIN de la Vilavella i retaxació de quotes d'urbanització de la unitat d'execució, per mitjà d'inserció d'edicte en un diari d'informació general editat a la Comunitat Valenciana i en el Diari Oficial de la Generalitat Valenciana, a fi que els que estigueren interessats puguen consultar l'expedient i presentar les al·legacions que estimen convenients.
Diari Oficial de la Generalitat Valenciana


Sumari del DOGV 4817, del 11-08-2004 (2004/8480)

Informació pública del projecte d'homologació del sector denominat Pla del Rector.
----------------------------------------------------------------------------------

### Dades del document

Número de DOGV
:   4817

Data del DOGV
:   11-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8480


Organisme emissor
:   Ajuntament de Paterna

Tipus de document
:   Anunci

Informació pública del projecte d'homologació del sector denominat Pla del Rector. [2004/8480]
  
El Ple de l'Ajuntament, en la sessió ordinària del dia 29 de juliol de 2004, ha acordat sotmetre a informació pública el projecte d'homologació del sector denominat «Pla del Rector», presentat per la Societat Urbanística Municipal de Paterna (SUMPA), adjuntant-hi l'estudi d'impacte ambiental que l'esmentat instrument de planejament incorpora; de conformitat i als efectes previstos en la Llei 6/1994, de 15 de novembre de la Generalitat Valenciana, Reguladora de l'Activitat Urbanística.
  
Cosa que se sotmet a informació pública, d'acord amb el que disposa l'article 38 de la Llei 6/1994, abans esmentada; i s'adverteix de la possibilitat de formular al·legacions, pel termini d'un mes, comptador des de la data de la publicació de l'edicte al Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4892, del 26-11-2004 (2004/11804)

RESOLUCIÓ 8 de novembre de 2004, de l'Institut Valencià de Finances, per la qual s'adjudiquen i s'acorda l'emissió amb data 10 de novembre de 2004, de Pagarés de la Generalitat Valenciana corresponents a la subhasta número 574.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4892

Data del DOGV
:   26-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11527


Data del document
:   08-11-2004

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * títol de crèdit
    * hisenda regional

RESOLUCIÓ 8 de novembre de 2004, de l'Institut Valencià de Finances, per la qual s'adjudiquen i s'acorda l'emissió amb data 10 de novembre de 2004, de Pagarés de la Generalitat Valenciana corresponents a la subhasta número 574. [2004/X11708]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressuposts estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 574 de Pagarés de la Generalitat Valenciana el passat dia 3 de novembre de 2004, d'acord amb la normativa vigent i a fi d'iniciar la seua cotització en la Borsa de Valors de València, resolc:
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de Pagarés de la Generalitat Valenciana amb data 10 de novembre de 2004, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
Diari Oficial de la Generalitat Valenciana


Sumari del DOGV 4872, del 28-10-2004 (2004/10912)

Ressenya de la Resolució de 20 de juliol de 2004, del conseller de Territori i Habitatge, relativa a l'aprovació definitiva de l'homologació i el Pla parcial sector PAU-1 del Pla general d'ordenació urbana del municipi d'Orihuela (Alacant).
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4872

Data del DOGV
:   28-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10153


Data del document
:   04-10-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Orihuela
    * pla d'urbanisme

Ressenya de la Resolució de 20 de juliol de 2004, del conseller de Territori i Habitatge, relativa a l'aprovació definitiva de l'homologació i el Pla parcial sector PAU-1 del Pla general d'ordenació urbana del municipi d'Orihuela (Alacant). [2004/X10613]
  
D'acord amb l'article 59.4b de la Llei 6/1994, de 15 de novembre, de la Generalitat Valenciana, reguladora de l'Activitat urbanística, es publica una ressenya de la Resolució del conseller de Territori i Habitatge, de 20 de juliol de 2004, la qual s'ha publicat juntament amb les normes urbanístiques aprovades, en el Butlletí Oficial de la Província d'Alacant número 199, de 28 d'agost de 2004.
Diari Oficial de la Generalitat Valenciana


Sumari del DOGV 4820, del 16-08-2004 (2004/7721)

Informació pública relativa al projecte de sol·licitud d'autorització administrativa prèvia per a la distribució de gas natural al terme municipal de Calp (Alacant). CBREDE/2004/29/03.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4820

Data del DOGV
:   16-08-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7721


Organisme emissor
:   Conselleria d'Infraestructures i Transport

Tipus de document
:   Anunci

Informació pública relativa al projecte de sol·licitud d'autorització administrativa prèvia per a la distribució de gas natural al terme municipal de Calp (Alacant). CBREDE/2004/29/03. [2004/7721]
  
Als efectes que establix la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998) se sotmet a informació pública, per a l'autorització administrativa i concurrència de projectes, la sol·licitud següent:
  
Peticionari: Gas Alicante, SAU, domiciliada en el c/ Nueva, 1-bis d'Elda (Alacant).
  
Objecte de la petició:
  
- Autorització administrativa regulada en l'article 73 de la Llei esmentada per a subministrament de gas natural al municipi de Calp (Alacant).
  
Característiques de les instal·lacions:
  
Canalització en MPB amb canonada de polietilé de les característiquessegüents:
  
PE- 90 3.575 m.
  
PE- 110 3.275 m.
  
PE- 160 5.950 m.
  
Canalització en MPA amb canonada de polietilé de les característiques següents:
  
PE- 160 2.385 m.
  
PE- 200 6.810 m.
  
Estacions de regulació i mesurament amb les característiques següents:
  
E.R.M. APA/MPB de (2+1) x 4.000 m3(N)/ h
  
2 x E.R. MPB/MPA de 750 m3(N)/ h
  
Finalitat proposada:
  
- Subministrament de gas natural al municipi de Calp (Alacant).
  
Pressupost:
  
Un milió vint-i-quatre mil vuitanta-tres euros amb seixanta cèntims.
  
La qual cosa es fa pública per a general coneixement. Podrà ser examinat l'expedient en la seu de la Unitat Territorial d'Energia, situada en el carrer Churruca núm. 29 d'Alacant i presentar les al·legacions que consideren oportunes, per triplicat, en el termini de vint dies, comptadors a partir de l'endemà de la inserció d'este anunci.
Diari Oficial de la Generalitat Valenciana


Sumari del DOGV 4795, del 12-07-2004 (2004/7018)

RESOLUCIÓ de 5 de juliol de 2004, de la Universitat d'Alacant, per la qual s'adjudica la plaça de professor contractat doctor DC02771, en l'àrea de coneixement d'Estudis Àrabs i Islàmics, a Ignacio Álvarez-Ossorio Alvariño.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4795

Data del DOGV
:   12-07-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/7018


Organisme emissor
:   Universitat d'Alacant

Tipus de document
:   Resolució

RESOLUCIÓ de 5 de juliol de 2004, de la Universitat d'Alacant, per la qual s'adjudica la plaça de professor contractat doctor DC02771, en l'àrea de coneixement d'Estudis Àrabs i Islàmics, a Ignacio Álvarez-Ossorio Alvariño. [2004/M7018]
  
De conformitat amb la base desena del concurs de places de personal docent i investigador en règim de contractació laboral per al curs 2003/2004, convocat per Resolució de 29 de desembre de 2003 (DOGV de 13 de gener de 2004), i a proposta de la comissió de selecció jutjadora de la plaça de professor contractat doctor DC02771, de l'àrea de coneixement d'Estudis Àrabs i Islàmics, Departament de Filologies Integrades, s'adjudica la plaça de professor contractat doctor DC02771 a Ignacio Álvarez-Ossorio Alvariño.
  
Contra la present resolució, que esgota la via administrativa, es podrà interposar recurs contenciós administratiu, en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana.
Diari Oficial de la Generalitat Valenciana


Sumari del DOGV 4817, del 11-08-2004 (2004/8364)

Informació pública de l'aprovació inicial de la Modificació Puntual nº 13 del Pla General d'Ordenació Urbana.
-------------------------------------------------------------------------------------------------------------

### Dades del document

Número de DOGV
:   4817

Data del DOGV
:   11-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8364


Organisme emissor
:   Ajuntament d'Alaquàs

Tipus de document
:   Anunci

Informació pública de l'aprovació inicial de la Modificació Puntual nº 13 del Pla General d'Ordenació Urbana. [2004/X8364]
  
L'Ajuntament d'Alaquàs, en la sessió plenària del passat dia 29 de juliol, va acordar aprovar inicialment la Modificació Puntual núm. 13 del Pla General d'Ordenació Urbana; que modifica la qualificació de sòl d'ús terciari a residencial de l'illa de cases delimitada pel C/ Vicent Lis Barona, C/ Lanjarón, C/ Santa Anna i C/ Bisbe Cervera (Zona d'Ordenació C-4); i delimita una Actuació Aïllada i una Unitat d'Execució dins de l'àmbit d'aquesta.
  
L'expedient de Modificació Puntual, queda exposat al públic de conformitat amb l'article 38 de la Llei Reguladora de l'Activitat Urbanística, i aquest es podrà consultat al Departament d'Urbanisme de l'ajuntament, així com formular les al·legacions que s'estimen pertinents; tot això, en el termini d'un mes comptador des de l'endemà de la publicació del present edicte en el Diari Oficial de la Generalitat Valenciana.
  
Així mateix i d'acord amb el que preceptua l'article 59.4 de la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú, la publicació en aquest DOGV del present anunci servirà a tots els efectes, com a notificació d'aquest als qui no havent estat possible la seua localització i notificació individualitzada, resulten interessats en aquest expedient administratiu.
Diari Oficial de la Generalitat Valenciana


Sumari del DOGV 4735, del 20-04-2004 (2004/3761)

Expedient número 199/2004. Pla d'equipament dels centres de salut i consultoris de l'Àrea 6.
--------------------------------------------------------------------------------------------

### Dades del document

Número de DOGV
:   4735

Data del DOGV
:   20-04-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/3761


Data del document
:   07-04-2004

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * València
    * aparell científic
    * indústria del moble
    * contracte de subministraments
    * adjudicació de contracte administratiu

Expedient número 199/2004. Pla d'equipament dels centres de salut i consultoris de l'Àrea 6. [2004/X3761]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Atenció Primària àrees 5 i 6. carrer de Sant Vicent, 83, 46973 € València. Telèfon: 36 786 52 81, fax: 96 351 73 10.
  
c) Número d'expedient: 199/2004.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: pla d'equipament dels centres de salut i consultoris de l'Àrea 6.
  
c) Lots: 12.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.655 de 22 de desembre de 2003.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cent dos mil euros (102.000 euros).
  
5. Adjudicació
  
a) Data: 5 de març de 2004.
  
b) Contractistes: euros
  
Galerías Sanitarias, SL 2.506,54
  
Exclusivas Pascual y Furió, SA 6.541,28
  
Sonmédica, SA 3.081,00
  
Bromatos, SL 1.430,00
  
Central Médica Vela, SL 1.266,00
  
Santiago González Maldonado 4.550,00
  
Medtronic Ibérica, SA 5.168,70
  
Termología del Clima, SL 34.649,41
  
Telecomunicaciones Tenovis 7.994,84
  
Avances de Oficina, SL 7.219,73
  
SatInforlingua, SL 13.438,00
  
c) Nacionalitat: espanyola.
  
d) Import d'adjudicació: vuitanta-set mil vuit-cents quaranta-cinc euros i cinquanta cèntims (87.845,50 euros).
Diari Oficial de la Generalitat Valenciana


Sumari del DOGV 4754, del 17-05-2004 (2004/4564)

Informació pública de la pèrdua de l'original de la carta de pagament de la fiança número 4699M2016.
----------------------------------------------------------------------------------------------------

### Dades del document

Número de DOGV
:   4754

Data del DOGV
:   17-05-2004

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2004/4564


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de l'original de la carta de pagament de la fiança número 4699M2016. [2004/M4564]
  
A causa de la pèrdua de l'original de la carta de pagament de la fiança número 4699M2016, per import de tres-cents nou euros amb seixanta-un cèntims (309,61 e), a nom de Meydis, SA, amb CIF U83690748, a favor de l'Institut Valencià de la Joventut.
  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana, no s'hi produïx cap reclamació.
Diari Oficial de la Generalitat Valenciana


Sumari del DOGV 4668, del 13-01-2004 (2003/13412)

Ressenya de l'acord de la Comissió Territorial d'Urbanisme de data 4 de febrer de 2003, pel qual es declara definitivament aprovada l'homologació i el pla parcial sector ADU-18, de San Miguel de Salinas.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4668

Data del DOGV
:   13-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13006


Data del document
:   04-02-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * San Miguel de Salinas
    * pla d'urbanisme

Ressenya de l'acord de la Comissió Territorial d'Urbanisme de data 4 de febrer de 2003, pel qual es declara definitivament aprovada l'homologació i el pla parcial sector ADU-18, de San Miguel de Salinas. [2003/X13726]
  
D'acord amb l'article 59.4 B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2.349, de 24 de novembre de 1994), es publica la ressenya de la resolució de la Comissió Territorial d'Urbanisme d'Alacant, publicada juntament amb les Normes Urbanístiques aprovades en el Butlletí Oficial de la Província d'Alacant núm. 235, del dia 13 d'octubre de 2003.
  
Expt. 29/03. San Miguel de Salinas. Homologació i pla parcial sector ADU-18.